Blas Lugo vs Loek van Wely (1996)
Blas Lugo vs Loek van Wely
New York op Newark USA (1996), rd 8
find similar games 2,707 more games of Van Wely Arcadia-inwoners se klagte kry aandag | News24
Arcadia-inwoners se klagte kry aandag
Aandag word tans aan hierdie steeg en waterlekkasie in Arcadia geskenk. Van links is raadslid Rano Kayser, William Asia en wyk 34 raadslid Johnny Arends.Foto:KAILIN DANIELS
DAAR word eindelik aandag geskenk aan inwoners se probleme met ’n steeg en waterlekkasie in Arcadia.
Dit ná PE Express ’n berig geplaas het oor ’n inwoner en pensioenaris, William Asia, wat glo maande lank klagtes ingedien het oor ’n onwettige stortingsterrein en waterlekkasie langs sy huis.
Volgens Asia het die munisipaliteit hom geskakel en die steeg skoongemaak ná PE Express se navrae oor sy klagte.
Die wyk 34 raadslid, Johnny Arends, meen dat die waterlekkasie en die rommelstorting ’n prioriteit is en dringende aandag word daaraan geskenk.
“Ek het Asia besoek by sy woning om oor die probleem te gesels en ons werk daaraan om ’n permanente oplossing te vind. Hierdie is nie die enigste steeg in Arcadia wat so lyk nie,” het Arends gesê.
Volgends raadslid Rano Kayser, wat ook help om die bal aan die rol te sit, kan verouderde infrastruktuur dalk die oorsaak van die waterlekkasie wees.
“Ons het die saak aangemeld en die waterlekkasie is nie ’n geïsoleerde probleem nie. Op die oomblik is die munisipaliteit R2-miljoen agter in terme van infrastruktuur-instandhouding,” het Kayser gesê.
Kayser meen dat die steeg en waterlekkasie ’n groot risiko inhou vir die gemeenskap se gesondheid. Volgens Kayser is die munisipaliteit se Water- en Sanitasie-afdeling ook ingelig oor die probleem en planne word tans beraam om die waterlekkasie en rommelstorting te prioritiseer. – KAILIN DANIELS